eo eo pt zh eo en pt pt eo pt pt es pt es it pt fr it es pt pt es pt pt pt eo eo eo eo eo eo eo eo eo eo eo eo eo eo eo eo eo eo eo eo eo eo pt eo
Kunlaboro: Ridi Vjetname: Pli Kapabla ol sia Majstro
Temas que constroem um Mundo Melhor!
Tiu lernej-majstro akiris tiel grandan reputacion de mallaboremulo, ke li havis plu neniun lernanton. Iun tagon, je lia mirego, iu adoleskanto venis peti de li lecionojn.
- Nu! - diris la instruisto, tute tedita, - tial ke vi volas lerni ĉi-tie, vi iru pruntepreni unu tablon!
- Por kion fari, sinjoro?
- Por meti sur ĝi betelon kaj areknuksojn kaj prezenti vin al Konfuceo, laŭ la ritoj.
- Hm! - grumblis la junulo gratante al si la orelon. Ĉu mi povus simple min teni kvarpiede kun la oferaĵoj sur la dorso? Tio ŝparos al ni ambaŭ kaj tempon kaj penojn.
Aŭdinte tiujn vortojn, la lernej-majstro klinas sian kapon ĝis la tero antaŭ la mirjunulo:
- Amiko mia, - li diris al sia lernanto, - ĉu estas necese, ke vi prenu miajn lecionojn? Vi estas jam multe pli mallaborema, ol mi!
Eltiraĵo el Ridi Vjetname,
eldonita en 1981 de Fremdlingva Eldonejo.
Fonto: PIV - Plena Ilustrita Vortaro de Esperanto, 1987.
adoleskanto - junulo inter 15 kaj 25 jaroj.
betelo - hinda specio (Piper betel) de piprarbo grimpa, kies glataj ovalaj folioj post surŝmiro de kalko estas uzataj por maĉado.
areknusoj - frukto de kateĉuareko.
grati - fari longajn mallarĝajn supraĵajn sulketojn aŭ vundetojn per ungoj, aŭ io pli-malpli pinta.
grumbli - obtuze murmuri pro malkontenteco.
kateĉuareko - palmo (Areca catechu L. el palmacoj) kun maldika trunko kaj oranĝoruĝaj prunosimilaj fruktoj, kies grajnoj estas uzataj kune kun betelfolioj kiel maĉaĵo.
reputacio - opinio de la publiko pri la valoro de persono aŭ firmo.
ŝpari - kolekti al si provizon da io, precipe da mono, dank' al modera uzo aŭ elspezo.
tedi - malagrable impresi per troa daŭro aŭ ripetiĝo.
Fabeloj en Esperanto | Ridi Vjetname | Mapa do Site | Página Inicial | Topo